Βιολόγος

Ιδιωτικός τομέας

Α) Σύμφωνα με την παρ. 1 του άρθρου 48 του Κ.Φ.Ε. (ν. 2238/1994 ) ως ελεύθεροι επαγγελματίες θεωρούνται: Όσοι ασκούν το επάγγελμα του γιατρού (…), βιολόγου κ.α. Ως ελεύθερος επαγγελματίας ο Βιολόγος δύναται να ιδρύει (ή να μετέχει σε)  ιδιωτική εταιρία παροχής υπηρεσιών βιολογίας (πχ. ανάλυσης DNA, τροφίμων  κ.α.) ή ιδιωτικά κέντρα (εργαστήρια) δοκιμών-αναφοράς-ποιοτικού ελέγχου με άδεια από το υπουργείο Εμπορίου [ πχ. ανάλυσης τροφίμων (ΦΕΚ32/11-2-2014, Νόμος υπ’ αριθ. 4235), σπέρματος (ΦΕΚ 1ο Τεύχος, Κεφ.Δ', Αρ.Φύλλου 17, 27/1/2005), DNA κ.α.] σε συνεργασία με ιατρούς και άλλους επιστήμονες. Στην Ελλάδα, σύμφωνα με τη νομοθεσία (όπως και στην υπόλοιπη ΕΕ), ο Βιολόγος ανήκει στα Επαγγέλματα Υγείας (ΠΔ υπ.αριθ.38, αρ.φύλλου 38, 25/3/2010, Παράρτημα VIII).
Β) ΟΔΗΓΙΑ 2004/23/ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ της 31ης Μαρτίου 2004 : “Ο υπεύθυνος του εργαστηρίου πρέπει να είναι κάτοχος τεκμηρίου επίσημης εκπαίδευσης στον τομέα της ιατρικής ή των βιολογικών επιστημών, το οποίο χορηγείται με την ολοκλήρωση πανεπιστημιακών σπουδών

Γ) Ειδική περίπτωση ιδιωτικού εργαστηρίου που διευθύνουν οι Βιολόγοι είναι το εργαστήριο ανάλυσης σπέρματος (σπερματολογίας) πχ. ως μονοπρόσωπη Εταιρεία Περιορισμένης Ευθύνης ( άρθρο 43α του Ν. 3190/1995 που τροποποιήθηκε με το άρθρο 2 του Π.Δ. 279/1993)
ΣΤΟ ΔΗΜΟΣΙΟ ΤΟΜΕΑ:
Α) Οι Βιολόγοι (και οι Χημικοί-Βιοχημικοί) ανήκουν σε αναγνωρισμένο ενιαίο κλάδο του ΕΣΥ σύμφωνα με τα άρθρα 40-44 του νομ.2591/21-8-97 και άρθρο 13 παρ.3 του νομ.2889/2-3-01 και στα Επαγγέλματα Υγείας (ΠΔ υπ.αριθ.38, αρ.φύλλου 38, 25/3/2010, Παράρτημα VIII).
Β) Ανήκουν στην Ιατρική Υπηρεσία των Νοσοκομείων, ισότιμα με τους άλλους επιστήμονες που την απαρτίζουν (Χημικοί-Βιοχημικοί-Φαρμακοποιοί)(άρθρο 56 παρ.2 του νόμου 2071/15-7-92).
Γ) Εκλέγονται σε αυτόνομη θέση του Επιστημονικού Συμβουλίου των Νοσοκομείων, βάση του άρθρου 2 παρ.16 του νόμου 3204/23-12-2003 ΦΕΚ 296Α΄ (εκλογή Επιστήμονα μη Ιατρού κατηγορίας ΠΕ)
Δ) Εφημερεύουν ισότιμα με το υπόλοιπο επιστημονικό προσωπικό (Χημικοί-Βιοχημικοί-Φαρμακοποιοί)της Ιατρικής Υπηρεσίας στα τμήματά τους, έχοντας την πλήρη ευθύνη της ενεργούς εφημερίας τους(άρθρο 88 του νόμου 2071/15-7-92 ΦΕΚ 123 , άρθρο 13 παρ. 16 του νομ. 2889/2-3-01 και άρθρο 13 του νομ. 3204/2003 ΦΕΚ. 296).
Ε) Με το άρθρο 11 του νόμου 1397/83 προβλέπεται ότι επιστημονικός υπεύθυνος του κάθε τμήματος δύναται να είναι Ιατρός ή άλλος επιστήμονας (δηλ. Βιολόγος ή Βιοχημικός) της Ιατρικής Υπηρεσίας που υπηρετεί στο τμήμα.
Στ) Στην με Αρ. Απόφ. 5 της Ολομέλειας 125-1-89, του ΚΕΣΥ, <<Οργάνωση και λειτουργία Εργαστηρίων Νοσοκομείων >>, αναφέρεται ότι το επιστημονικό προσωπικό του Βιοχημικού, Ανοσολογικού, Αιματολογικού κλπ εργαστηρίου που αποτελείται εκτός από Ιατρούς και από Βιολόγους διεκπεραιώνει την αναλυτική διαδικασία, αξιολογεί και ελέγχει τα αποτελέσματα μέχρι και την αποστολή τους.
Z) Στα ΔΗΜΌΣΙΑ εργαστήρια του ΙΚΑ τα σπερμοδιαγράμματα πρέπει να υπογράφονται από ιατρό μικροβιολόγο- βιοπαθολόγο ή και βιολόγο.

Αγορά Εργασίας

Τομείς Απασχόλησης και Προοπτικές Αγοράς Εργασίας: Ο βιολόγος μπορεί να εργαστεί ως εργαστηριακός βιολόγος σε εργαστήρια πανεπιστημίων, ερευνητικά κέντρα, διαγνωστικά κέντρα,     σε νοσοκομεία, βιομηχανίες παραγωγής τροφίμων, φαρμάκων και καλλυντικών. Ως εκπαιδευτικός μπορεί να εργαστεί στη δευτεροβάθμια και τριτοβάθμια εκπαίδευση    μετά την απόκτηση    Διδακτορικού. Τέλος, μπορεί να εργαστεί ως επιστημονικός σύμβουλος σε υπουργεία,     οργανισμούς, ιδιωτικές επιχειρήσεις που έχουν απασχολούν προσωπικό της ειδικότητάς του.
Επαγγελματικές οργανώσεις: Συλλογικός φορέας για τους Βιολόγους έχει συνταχθεί κώδικας δεοντολογίας από την Ευρωπαϊκή Ομοσπονδία Βιολογικών Ενώσεων (ECBA).